CELEX: 52021PC0313
Language: hu
Date: 2021-06-18
Title: Javaslat AZ EURÓPAI PARLAMENT ÉS A TANÁCS RENDELETE az (EU) 2019/216 európai parlamenti és tanácsi rendeletnek a Paraguayból származó kiváló minőségű marhahúsra vonatkozó uniós vámkontingens tekintetében történő módosításáról

EURÓPAI BIZOTTSÁG
            Brüsszel, 2021.6.18.
            COM(2021) 313 final
            2021/0146(COD)
            Javaslat
            AZ EURÓPAI PARLAMENT ÉS A TANÁCS RENDELETE 
            az (EU) 2019/216 európai parlamenti és tanácsi rendeletnek a Paraguayból származó kiváló minőségű marhahúsra vonatkozó uniós vámkontingens tekintetében történő módosításáról 
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               2017. március 29-én az Egyesült Királyság kormánya értesítette az Európai Tanácsot az Egyesült Királyság Európai Unióból (EU) való kilépési szándékáról. 2020. február 1-jétől az Egyesült Királyság státusza „harmadik ország” lett. 2021. január 1-je óta, az átmeneti időszak végét követően az Európai Unió közös kereskedelempolitikája többé nem alkalmazandó az Egyesült Királyságra.
            
            
               Az Egyesült Királyságnak az EU-ból való kilépésre vonatkozó döntése nyomán szükségessé vált az EU-28 WTO engedményes listájában szereplő mennyiségi kötelezettségvállalások arányos felosztása a 143 uniós mezőgazdasági, halászati és ipari WTO-vámkontingens tekintetében. Az EU 2018 októberében, Genfben kezdeményezte ezt a folyamatot. Megközelítésének alapja az volt, hogy a jövőben teljes mértékben fenn kell tartani az egyes vámkontingensek meglévő mennyiségét, felosztva azokat két külön vámterület: az EU-27 és az Egyesült Királyság között.
            
            
               Paraguay a kiváló minőségű marhahús tekintetében 1 000 tonnás vámkontingenssel rendelkezik (rendelésszám: 094455), amely nem szerepel az EU WTO engedményes listájában. Ezt a vámkontingenst tévesen figyelembe vették az arányos felosztási eljárás során, így az EU-27 részéről 711 tonnára csökkentették anélkül, hogy ennek megfelelő mennyiséget nyitottak volna meg az Egyesült Királyság részére. 
            
            
               Ez azt jelenti, hogy Paraguay piaci hozzáférése 2021. január 1-jei hatállyal 1 000 tonnáról 711 tonnára csökkent.
            
            
               E módosító rendelet célja, hogy helyreállítsa az EU-27 helyes kontingensmennyiségét (1 000 tonna) a 094455 rendelésszámú vámkontingens tekintetében.
            
            
            
               •Összhang a szabályozási terület jelenlegi rendelkezéseivel
            
            
               
                  Ez a kezdeményezés összhangban van az EU azon folyamatban lévő fellépéseivel, amelyek célja biztosítani az Egyesült Királyság EU-ból való kilépése által kiváltott következmények rendezett módon történő kezelését.
               
            
            
               •Összhang az Unió egyéb szakpolitikáival
            
            
               
                  Lásd fent.
               
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               
                  Az Európai Unió működéséről szóló szerződés (EUMSZ) 207. cikkének (2) bekezdése.
               
            
            
               •Szubszidiaritás (nem kizárólagos hatáskör esetén) 
            
            
               
                  A közös kereskedelempolitika az Unió kizárólagos hatáskörébe tartozik.
               
            
            
               •Arányosság
            
         
         
            
               
                  A tervezett intézkedés a kívánt eredmény elérésének egyetlen módja.
               
            
            
               •A jogi aktus típusának megválasztása
            
            
               
                  Az eredeti rendelkezést európai parlamenti és tanácsi rendelet állapította meg. Ezért módosításához is európai parlamenti és tanácsi rendeletre van szükség.
               
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               
                  Tárgytalan.
               
            
            
               •Az érdekelt felekkel folytatott konzultációk
            
            
               
                  Tárgytalan.
               
            
            
               •Szakértői vélemények beszerzése és felhasználása
            
            
               
                  Tárgytalan.
               
            
            
               •Hatásvizsgálat
            
            
               
                  Tárgytalan.
               
            
            
               •Célravezető szabályozás és egyszerűsítés
            
            
               
                  Tárgytalan.
               
            
            
               •Alapjogok
            
            
               
                  A javaslatnak nincs az alapjogokra gyakorolt hatása. 
               
            
            
               4.KÖLTSÉGVETÉSI VONZATOK
            
            
               
                  Tárgytalan.
               
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
         
         
            
               
                  Tárgytalan.
               
            
            
               •Magyarázó dokumentumok (irányelvek esetén)
            
            
               
                  Tárgytalan.
               
            
            
               •A javaslat egyes rendelkezéseinek részletes magyarázata
            
            
               
                  Az 1. cikk a 094455 rendelésszámú vámkontingens felosztásának törlése céljából módosítja az (EU) 2019/216 európai parlamenti és tanácsi rendeletet.
               
               
                  A 2. cikk arról rendelkezik, hogy a rendelet hét nappal az Európai Unió Hivatalos Lapjában való kihirdetését követően lépjen hatályba.
               
            
            
               2021/0146 (COD)
            
            
               Javaslat
            
            
               AZ EURÓPAI PARLAMENT ÉS A TANÁCS RENDELETE
            
            
               az (EU) 2019/216 európai parlamenti és tanácsi rendeletnek a Paraguayból származó kiváló minőségű marhahúsra vonatkozó uniós vámkontingens tekintetében történő módosításáról 
               
            
               AZ EURÓPAI PARLAMENT ÉS AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. cikke (2) bekezdésére,
            
            
               tekintettel az Európai Bizottság javaslatára,
            
            
               a jogalkotási aktus tervezete nemzeti parlamenteknek való megküldését követően,
            
            
               rendes jogalkotási eljárás keretében,
            
            
               mivel:
            
            
               (1)Az Egyesült Királyság Unióból való kilépését követően az Unió és az Egyesült Királyság értesítette a Kereskedelmi Világszervezet (WTO) többi tagját arról, hogy a piacra jutás jelenlegi szintje változatlan marad, de arányosan felosztásra kerül az Unió és az Egyesült Királyság között. Az arányos felosztás módszertanát, valamint az EU-27-nek járó új mennyiségeket az (EU) 2019/216 európai parlamenti és tanácsi rendelet
                  1
                határozza meg.
            
            
               (2)Azon uniós kötelezettségvállalások, amelyek nem szerepelnek az Unió engedményes listáján, nem kerülnek arányosan felosztásra.
            
            
               (3)Az 1149/2002/EK tanácsi rendelet
                  2
                1 000 tonna kiváló minőségű friss, hűtött vagy fagyasztott marhahús behozatalára vonatkozó vámkontingens megnyitásáról rendelkezik. Annak ellenére, hogy ez a vámkontingens nem szerepel az Unió WTO-jegyzékében, az (EU) 2019/216 rendelet tévesen rendelkezett az arányos felosztásáról, így 2021. január 1-jei hatállyal csökkent a vámkontingens mennyisége. Az említett vámkontingens eredeti mennyiségét ezért vissza kell állítani.
            
            
               (4)Az (EU) 2019/216 rendeletet ezért ennek megfelelően módosítani kell,
            
         
         
            
               ELFOGADTA EZT A RENDELETET:
            
            
               1. cikk
            
            
               Az (EU) 2019/216 rendelet mellékletének A. részében a 094455 rendelésszámra (Szarvasmarhafélék kiváló minőségű húsa frissen, hűtve vagy fagyasztva, Paraguay) vonatkozó sort el kell hagyni.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő hetedik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                  az Európai Parlament részéről
                        a Tanács részéről
               
               
                  az elnök
                        az elnök
               
            
         
         
            
                  
                     (1)
                  
                        Az Európai Parlament és a Tanács (EU) 2019/216 rendelete (2019. január 30.) az Unió WTO engedményes listájában szereplő vámkontingenseknek az Egyesült Királyság Unióból való kilépése miatt szükséges arányos felosztásáról és a 32/2000/EK tanácsi rendelet módosításáról (HL L 38., 2019.2.8., 1. o.).
               
               
                  
                     (2)
                  
                        A Tanács 1149/2002/EK rendelete (2002. június 27.) a kiváló minőségű marhahús behozatalára vonatkozó autonóm vámkontingens megnyitásáról (HL L 170., 2002.6.29., 13. o.).